กองกำลังเดลตา

**ชุดปฏิบัติการรบพิเศษ – เดลตา ที่ 1 (ส่งทางอากาศ)** (, 1st SFOD–D) หรือชื่อหน่วยที่รู้จักโดยทั่วไปว่า **กองกำลังเดลตา**, **กองรบประยุกต์** และ **กองกำลังเฉพาะกิจสีเขียว** () เป็นหน่วยภารกิจพิเศษของหน่วยบัญชาการปฏิบัติการพิเศษของสหรัฐอเมริกา (USSOCOM หรือ United States Special Operation Command) และเป็นส่วนเสริมของกองทัพบกสหรัฐของกองบัญชาการร่วมปฏิบัติการพิเศษ (JSOC หรือ Joint Special Operations Command)
 
ก่อตั้งโดย ร้อยเอกชาร์ลส์ อัลวิน เบ็กวิธ มีภารกิจในการปฏิบัติการพิเศษ ซึ่งส่วนมากเป็นการปฏิบัติการลับ โดยมีสายการบังคับบัญชาที่ยาว นอกจากการสั่งการโดยตรงจากหน่วยบัญชาการปฏิบัติการพิเศษแล้ว ยังรับคำสั่งโดยตรงจากหน่วยบัญชาการทหารแห่งชาติ (NCA หรือ National Command Authority) ที่มีประธานาธิบดีสหรัฐอเมริกาเป็นประธาน กำลังพลที่ปฏิบัติงานอยู่ในหน่วยจะต้องผ่านการคัดเลือกเป็นพิเศษ การปฏิบัติงานของหน่วยที่ผ่านมาส่วนมากอยู่ในชั้นความลับ แต่ก็มีเผยแพร่ออกมาอยู่บ้าง

## ประวัติ

กองกำลังเดลตา ก่อตั้งขึ้นในปี ค.ศ. 1977 ภายหลังจากเกิดเหตุการณ์ก่อการร้ายหลายครั้งที่ได้รับความสนใจอย่างกว้างขวาง ซึ่งทำให้รัฐบาลสหรัฐอเมริกาตระหนักถึงความจำเป็นในการจัดตั้งหน่วยต่อต้านการก่อการร้ายแบบประจำการเต็มเวลา

ในช่วงต้นคริสต์ทศวรรษ 1960 บุคคลสำคัญในกองทัพและรัฐบาลได้รับการบรรยายสรุปเกี่ยวกับแนวคิดของหน่วยลักษณะนี้ โดยชาร์ลส์ เบ็กวิธ นายทหารหน่วยรบพิเศษ (กรีนเบเรต์) และทหารผ่านศึกสงครามเวียดนาม เคยปฏิบัติหน้าที่เป็นนายทหารแลกเปลี่ยนกับหน่วยปฏิบัติการพิเศษทางอากาศ กรมปฏิบัติการพิเศษทางอากาศที่ 22 ของกองทัพบกสหราชอาณาจักร ระหว่างวิกฤตการณ์มาลายา หลังจากกลับสู่สหรัฐฯ เบ็กวิธได้เสนอรายงานโดยละเอียด ซึ่งชี้ให้เห็นถึงความเปราะบางของกองทัพบกสหรัฐจากการที่ไม่มีหน่วยแบบเดียวกับ SAS ในขณะนั้น หน่วยรบพิเศษของกองทัพบกสหรัฐมุ่งเน้นไปที่สงครามนอกแบบ การฝึก และการสนับสนุนทางการแพทย์แก่กองกำลังต่อต้านในท้องถิ่น แต่เบ็กวิธตระหนักได้ว่า “ไม่ใช่เพียงกองกำลังของผู้สอน แต่ต้องเป็นกองกำลังของผู้ลงมือปฏิบัติจริง”

เขาเสนอแนวคิดของทีมขนาดเล็กที่มีความยืดหยุ่นสูง มีความเป็นอิสระอย่างสมบูรณ์ และมีทักษะพิเศษหลากหลาย เพื่อใช้ในการปฏิบัติภารกิจโดยตรงและการต่อต้านการก่อการร้าย อย่างไรก็ตาม บุคคลระดับสูงในกองทัพและรัฐบาลในขณะนั้นยังคงต่อต้านการจัดตั้งหน่วยใหม่ที่อยู่นอกกรอบของหน่วยรบพิเศษ หรือการเปลี่ยนแปลงแนวทางเดิม

ในช่วงกลางคริสต์ทศวรรษ 1970 เมื่อภัยคุกคามจากการก่อการร้ายเพิ่มสูงขึ้น ผู้นำระดับสูงของเพนตากอนและกองทัพบกจึงแต่งตั้งเบ็กวิธให้จัดตั้งหน่วยดังกล่าว เบ็กวิธประเมินว่าจำเป็นต้องใช้เวลา 24 เดือน เพื่อให้หน่วยใหม่มีความพร้อมด้านภารกิจ การประเมินนี้มาจากการสนทนาก่อนหน้านั้นกับพลจัตวา จอห์น วัตส์ ในอังกฤษเมื่อปี 1976 ซึ่งระบุว่าการสร้างกำลังระดับกองร้อยต้องใช้เวลาอย่างน้อย 18 เดือน แต่แนะนำให้แจ้งผู้นำกองทัพว่าใช้เวลาสองปี และไม่ควรยอมให้ใครเปลี่ยนแปลงแผนดังกล่าว เพื่อสนับสนุนเหตุผลนี้ เบ็กวิธและคณะได้จัดทำเอกสารที่เรียกว่า “Robert Redford Paper” ซึ่งอธิบายถึงความจำเป็นและแบบอย่างทางประวัติศาสตร์ของกระบวนการคัดเลือกและประเมินผลสี่ระยะ

กองกำลังเดลตา ถูกจัดตั้งอย่างเป็นทางการเมื่อวันที่ 19 พฤศจิกายน ค.ศ. 1977 โดยเบ็ควิธ ร่วมกับพันเอก โทมัส เฮนรี ในระหว่างนั้นพันเอก บ็อบ “แบล็ก กลัฟส์” เมาน์เทล แห่งกองรบพิเศษที่ 5 ได้จัดตั้งหน่วยชั่วคราวขึ้นเพื่ออุดช่องว่างระยะสั้นจนกว่า กองกำลังเดลตา จะพร้อมปฏิบัติการ หน่วยดังกล่าวมีชื่อว่า “บลูไลท์”

## ปฏิบัติการ
[thumb|left|เจ้าหน้าที่กองกำลังเดลตาซึ่งปรากฏในภาพขณะปฏิบัติการในเขตหลังแนวป้องกันของกองทัพอิรักระหว่าง[สงครามอ่าว ค.ศ. 1991]]
ปฏิบัติการส่วนใหญ่ที่ได้รับมอบหมายให้กับกองกำลังเดลตาเป็นความลับ อย่างไรก็ตาม รายละเอียดบางส่วนได้กลายเป็นข้อมูลสาธารณะ สำหรับการปฏิบัติหน้าที่ในปฏิบัติการเออร์เจนต์ฟิวรี (ค.ศ. 1983) ซึ่งเป็นการรุกรานประเทศเกรเนดาของสหรัฐอเมริกา กองกำลังเดลตาได้รับรางวัลหน่วยดีเด่นร่วมและได้รับรางวัลหน่วยกล้าหาญจากความกล้าหาญเป็นพิเศษในการปฏิบัติภารกิจช่วยเหลือตัวประกันที่เรือนจำโมเดโลและการจับกุม มานูเอล โนริเอกาในเดือนธันวาคม ค.ศ. 1989 ระหว่างปฏิบัติการจัสต์คอสในปานามา

ในปี ค.ศ. 1993 เจ้าหน้าที่ชุดปฏิบัติการรบพิเศษ – เดลตา ที่ 1 จากกองร้อย C มีส่วนร่วมในปฏิบัติการกอธิคเซอร์เพนต์ ในโซมาเลีย เจ้าหน้าที่สองนาย ได้แก่ จ่าสิบเอก แกรี กอร์ดอน และ จ่าสิบเอกพิเศษ แรนดี ชูการ์ต ได้รับเหรียญ มีเดล ออฟ ฮอนเนอร์ หลังเสียชีวิตจากการกระทำของพวกเขาเมื่อวันที่ 3 ตุลาคม ค.ศ. 1993 ระหว่างยุทธการที่โมกาดิชู

ระหว่าง ปฏิบัติการเสรีภาพยั่งยืน และ ปฏิบัติการเสรีภาพอิรัก ชุดปฏิบัติการรบพิเศษ – เดลตา ที่ 1 ได้รับเครื่องอิสริยาภรณ์เชิดชูเกียรติหน่วยจากประธานาธิบดีสำหรับการปฏิบัติการรบในอัฟกานิสถาน ระหว่างวันที่ 4 ตุลาคม ค.ศ. 2001 ถึง 15 มีนาคม ค.ศ. 2002 และในอิรัก ระหว่างวันที่ 19 มีนาคม ค.ศ. 2003 ถึง 13 ธันวาคม ค.ศ. 2003.

เมื่อวันที่ 26 ตุลาคม ค.ศ. 2019 เจ้าหน้าที่กองกำลังเดลตา พร้อมด้วยกำลังจากกรมเรนเจอร์ที่ 75 ได้ ดำเนินการจู่โจม ฐานที่มั่นของผู้นำกลุ่มรัฐอิสลาม คือ อะบู บักร์ อัลบัฆดาดีซึ่งนำไปสู่การเสียชีวิตของเขา

เมื่อวันที่ 3 มกราคม ค.ศ. 2026 เจ้าหน้าที่กองกำลังเดลตาได้ปฏิบัติการแอบโซลูตรีซอล์ฟ จับกุมประธานาธิบดีเวเนซุเอลา นิโกลัส มาดูโร และซีเลีย ฟลอเรส ภรรยาของเขา

## ดูเพิ่ม
* รายชื่อสมาชิกกองกำลังเดลตา
* รายชื่อปฏิบัติการที่ปฏิบัติการโดยกองกำลังเดลตา

## อ้างอิง
 
 

## หนังสืออ่านเพิ่ม

* Boykin, William (2011). *Never Surrender: A Soldier's Journey to the Crossroads of Faith and Freedom*. FaithWords; Reprint edition. .
* Bowden, Mark (2001). *[[Killing Pablo (book)|Killing Pablo: The Hunt for the World's Greatest Outlaw]]*. New York: Atlantic Monthly Press. . About the hunt for Pablo Escobar.
* 
* 
* Fury, Dalton (2009). *Kill Bin Laden: A Delta Force Commander's Account of the Hunt for the World's Most Wanted Man*. New York: St. Martin's Griffin. . .
* Griswold, Terry, and D. M. Giangreco (2002). *DELTA: America's Elite Counterterrorist Force*. Osceola, WI: Motorbooks International. . .
* National Geographic documentary: *Road to Baghdad*.
* Pushies, Fred J., et al. (2002). *U.S. Counter-Terrorist Forces*. St. Paul, Minn.: MBI Publishing Company. . .
* Schauer, Hartmut (2008). *Delta Force*. Stuttgart: Motorbuch Verlag. .
* Smith, Michael (2007). *Killer Elite: America's Most Secret Special Operations Team*. New York: St. Martin's Press. . About Delta cooperation with the Intelligence Support Activity.

## แหล่งข้อมูลอื่น
* http://www.shadowspear.com/united-states-special-operations/joint-special-operations-command/1st-special-forces-operational-detachment-delta.html  ShadowSpear Special Operations: SFOD
* http://www.defenselink.mil/ The official website of the United States Department of Defense, US Department of Defense, DoD
* http://www.army.mil/ US Army 
* http://www.specialoperations.com/Army/Delta_Force/default.html 
* http://www.aei.org/events/filter.all,eventID.1030/transcript.asp  Transcript of Sean Naylor's speech to American Enterprise Institute
* http://www.globalsecurity.org/military/agency/army/sfod-d.htm 1st Special Forces Operational Detachment (Airborne) DELTA
หมวดหมู่:หน่วยชิงตัวประกัน 
หมวดหมู่:กองกำลังเดลตา
หมวดหมู่:องค์การต่อต้านการก่อการร้าย
หมวดหมู่:หน่วยและรูปขบวนหน่วยรบพิเศษ 
หมวดหมู่:กองบัญชาการร่วมปฏิบัติการพิเศษสหรัฐ
หมวดหมู่:กองทัพบกสหรัฐ
หมวดหมู่:ก่อตั้งในปี พ.ศ. 2520